На основу члана 2.13 став 1. тачка 4. Изборног закона БиХ (“Службени гласник Босне и Херцеговине”, брoj 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22, 24/24, и 24/24 – испр.), Oпштинска изборна комисија Теслић расписује

ЈАВНИ ОГЛАС
за пријаву кандидата за избор једног контролорa изборних резултата

I.  Објављује се Јавни оглас за пријаву кандидата за избор једног контролора изборних резултата.

II.   Услови за именовање:

Општи услови:
1. Пријављени кандидат је држављанин Босне и Херцеговине с правом гласа.
2. За контролора изборних резултата не може бити именовано лице (члан 2.3. Изборног закона БиХ):
- које се не може кандидовати у смислу одредби чланова 1.6, 1.7 и 1.7а  Изборног закона БиХ;
- које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
3. Које је носилац изабраног мандата или је члани извршног органа власти, осим у случајевима предвиђеним чланом 2.12 став 4. Изборног закона;
4. Које је кандидат за изборе за било који ниво власти (на Општим изборима 2022. и Локалним изборима 2020. године) и
5. Којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

Посебни услови:
1. Да има најмање завршену средњу школу, односно IV или V степен стручне спреме;
2. Да има изборно искуство (односно рад на пословима контролора изборних резултата, рад на пословима супервизора изборних резултата, рад на пословима уноса изборних резултата и рад у бирачком одбору као предсједник или члан бирачког одбора).

III.  Потребна документација:
1. Пријава на јавни оглас (попуњен образац за пријаву кандидата за контролора изборних резултата),
2. Потврда о пребивалишту,
3. Овјерена копија универзитетске дипломе/свједочанства о завршеном школовању,
4. Рјешење/увјерење о изборном искуству.

IV.  Рок за подношење пријава
Рок за подношење пријава је петнаест (15) дана од дана објављивања огласа на огласној плочи општине, на интернет-страници општине и средствима јавног информисања (локални радио, штампани медији).

V.   Орган за провођење поступка
Процедуру избора кандидата по јавном огласу проводи Општинска изборна комисија Теслић.

VI.  Остале информације
Општинска изборна комисија Теслић ће након завршене процедуре по јавном огласу именовати контролора изборних резултата на период од 5 година. Именовани контролор изборних резултата, да би био ангажован, дужан је проћи обуку, тестирање и цертифицирање коју ће организовати и провести Централна изборна комисија Босне и Херцеговине. Изборна комисија ће цертифицираног контролора изборних резултата ангажовати приликом проведбе избора, на пословима контроле изборних резултата, за које послове је предвиђена накнада за контролора изборних резултата. Висину накнаде одређује Општинска изборна комисија. Образац пријаве је саставни дио јавног огласа.

[bookmark: _GoBack]Пријаву на јавни оглас кандидати достављају у затвореној коверти у сједиште општинске изборне комисије са назнаком:

Општинска изборна комисија Теслић.
Адреса: Улица Карађорђева 1A
„Пријава на јавни оглас за контролора изборних резултата – не отварати“.

Непотпуне и неблаговремене пријаве изборна комисија неће узети у разматрање.

 
Број: 03-020/24 							       Предсједник ОИК-а
Теслић, 17.6.2024. године 						Биљана Божић
                                                                                                                                                                                          

